Միջադեպից անմիջապես հետո Սպիտակ տան լուսանկարչի կողմից արված լուսանկար․ ճագարը լողում է նախագահի նավակից
Վերին պատկերի ընդլայնված հատվածը՝ հստակ երևում է լողացող ճագարը
**Ջիմի Քարթերի միջադեպը ջրային ճագարի հետ** (մամուլը անվանել է այն «մարդասպան ճագարի հարձակում») տեղի է ունեցել 1979 թվականի ապրիլի 20-ին ձկնորսության ժամանակ ԱՄՆ նախագահ Ջիմի Քարթերի նավով զբոսանքի ժամանակ։

Գտնվելով իր հայրենի՝ Ջորջիա նահանգի Փլեյնս քաղաքում, Քարթերը միայնակ գնացել է նավով ձուկ որսալու։ Ըստ նրա պատմության՝ ջրային ճագարը ջրի մեջ է հայտնվել որսկան շների պատճառով, նա «ջրից դուրս էր ցատկում և նավակի հետևից լողում։ Երբ նա շատ մոտ լողաց, ես թիակով ջուր ցողեցի նրա վրա»։

Չնայած այն հանգամանքին, որ միջադեպը նկարահանվել է Սպիտակ տան լուսանկարչի կողմից, երբ Քարթերը վերադարձել է գրասենյակ, նախագահի աշխատակազմի աշխատակիցները չեն հավատացել պատմությանը. նրանք պնդում էին, որ ճագարները լողալ չգիտեն և երբեք չեն հարձակվում մարդկանց վրա։

Սպիտակ տան մամուլի քարտուղար Ջոդի Փաուելը հիշատակել է 1979 թվականի օգոստոսի 28-ի միջադեպը Ասսոշեյթեդ պրեսի թղթակից Բրուքս Ջեքսոնի հետ զրույցում։ Հաջորդ օրը լրագրողը պատմությունը փոխանցել է լրատվական գործակալություններին։ «Նախագահի վրա ճագար է հարձակվել» վերնագրով պատմությունը հայտնվել է Վաշինգտոն Փոստ թերթի առաջնորդող հոդվածում, թեև Սպիտակ տան կողմից լուսանկարներ տրամադրելուց հրաժարվելը թերթին ստիպել է ծաղրանկարային պարոդիա տեղադրել «Ծնոտներ» ֆիլմի փոփոխված պաստառի տեսքով, որի վրա գրված է «Paws» (անգլ. թարգմանաբար՝ «թաթեր»)՝ «Jaws»-ի (անգլ. թարգմանաբար՝ «ծնոտներ») փոխարեն։ Սպիտակ տունը հրաժարվել է մամուլին տրամադրել միջադեպի լուսանկարները, քանի դեռ նախագահ Ռեյգանի վարչակազմի ազդեցության տակ տեղի չի ունեցել միջադեպի նկատմամբ հետաքրքրության վերածնունդ։

Միջադեպը ծառայել է Քարթերի քաղաքական և գաղափարական հակառակորդներին, ովքեր փորձում էին նրա իշխանությունը ներկայացնել որպես անօգնական և թույլ։ Երգիչ Թոմ Փաքսթոնը միջադեպին ծաղրերգությամբ է արձագանքել իր «I Don’t Want a Bunny Wunny» երգում, որը թողարկվել է 1980 թվականի «The Paxton Report» ալբոմում։

Տարիներ անց
-----------

Դեպքից 31 տարի անց CNN-ի թղթակից Հովարդ Քուրցին տված հարցազրույցում Քարթերն ասել է, որ ճագարը վազել է ափով, և նրան հետապնդել են որսկան շները, ուստի նա ցատկել է ջուրը և լողացել դեպի նավակը․ «Երբ նա գրեթե տեղ հասավ, սս թիակով մի փոքր ջուր ցողեցի նրա վրա», ինչից հետո կենդանին շրջվել է հակառակ ուղղությամբ և լքել լճակը։ Քարթերը նաև ասել է, որ ինքը չգիտի, թե կոնկրետ ինչ է ասել Փաուելը Ջեքսոնին, բայց ամեն դեպքում Փաուելն ասել է դա բարում այն բանից հետո, երբ բավականաչափ ալկոհոլ է խմել։ Այդ հարցազրույցի պահին Փաուելն արդեն մահացել էր, բայց իր կյանքի ընթացքում նա գրել և հրատարակել էր «Պատմության մյուս կողմը» գիրքը, որում նա պնդել է, որ այս խոսակցությունը տեղի չի ունեցել բարում կամ ալկոհոլ օգտագործելու գործընթացում, այլ մի բաժակ թեյի շուրջ։

Մշակույթում
-----------

Լրատվամիջոցներն իրադարձությունն օգտագործել են որպես փոխաբերություն, երբ ցանկանում էին բացասաբար պատկերել Քարթերին։ Հաջորդ ընտրություններում Քարթերը պարտվել է Ռոնալդ Ռեյգանին, իսկ հանրապետականները մեծամասնություն են ստացել Սենատում, որը նրանք չունեին 1954 թվականից ի վեր։

Այս իրադարձությունը և դրա վրա արձագանքները ներկայացվել են մի քանի xkcd կոմիքսներում և SNL-ի սկետչում։

Ծանոթագրություններ
------------------

1. 1 2  "Jimmy Carter explains 'rabbit attack'". Արխիվացված from the original on 2010 թ․ նոյեմբերի 23. Retrieved 2012 թ․ ապրիլի 12.
2. ↑  "President Jimmy Carter and the «killer rabbit» — the true story, with the picture". Արխիվացված from the original on 2015 թ․ հունիսի 10. Retrieved 2012 թ․ ապրիլի 12. `{{cite web}}`: no-break space character in `|title=` at position 47 (help)
3. ↑  "American Presidents Blog: President Carter and the Killer Rabbit". Արխիվացված from the original on 2008 թ․ դեկտեմբերի 15. Retrieved 2012 թ․ ապրիլի 12.
4. ↑  Powell, Jody (1984). "A Grave Mistake". *The other side of the story*. New York: William Morrow and Company, Inc. pp. 103–108. ISBN 978-0-688-03646-1. LCCN 84-60200. OCLC 566340560. OL 13423963W. ark:/13960/t73v02x3n. Reproduced in slightly condensed form in: Powell, Jody (1984 թ․ ապրիլի 8). "Killer rabbit story unfolded as President Carter sipped lemonade". *Atlanta Journal Constitution*. Արխիվացված from the original on 2023 թ․ հունվարի 16. Retrieved 2023 թ․ հունվարի 15.
5. ↑  Zelizer, Julian E. (2010 թ․ սեպտեմբերի 14). "A Maverick Politician". In Schlesinger, Arthur M. Jr.; Wilentz, Sean (eds.). *Jimmy Carter: The American Presidents Series: The 39th President, 1977-1981*. Henry Holt and Company. ISBN 978-1-4299-5075-6.
6. ↑  Jackson, Brooks (1979 թ․ օգոստոսի 30). "Jimmy's White House". *The Times-News*. Hendersonville, N.C. p. 17 (p. 9 on Google News). Արխիվացված from the original on 2023 թ․ սեպտեմբերի 6. Retrieved 2023 թ․ դեկտեմբերի 1.
7. ↑  Adams, Cecil (1995 թ․ նոյեմբերի 10). "What was the deal with Jimmy Carter and the killer rabbit?". The Straight Dope. Արխիվացված from the original on 2015 թ․ հուլիսի 27. Retrieved 2015 թ․ օգոստոսի 6.
8. ↑  Combs, Cody (2010 թ․ նոյեմբերի 21). "Jimmy Carter explains 'rabbit attack'". Political Ticker. *CNN.com*. Արխիվացված է the original 2010 թ․ նոյեմբերի 23-ին.
9. ↑  Rabbe, Will (2011 թ․ հունվարի 26). "Jimmy Carter Attacked By Swimming Rabbit". *Blog - Will Rabbe, Producer, Journalist & Historian* (in անգլերեն). Արխիվացված from the original on 2022 թ․ մարտի 25. Retrieved 2023 թ․ դեկտեմբերի 2.
10. ↑  "The Straight Dope: What was the deal with Jimmy Carter and the killer rabbit?". Արխիվացված է the original 2008 թ․ մայիսի 26-ին. Retrieved 2012 թ․ ապրիլի 12.
11. ↑  "Jimmy Carter's 'Killer Rabbit' — 1979". Արխիվացված from the original on 2011 թ․ հունվարի 27. Retrieved 2017 թ․ սեպտեմբերի 29. `{{cite web}}`: no-break space character in `|title=` at position 31 (help)
12. ↑  "here". Արխիվացված from the original on 2011 թ․ մայիսի 11. Retrieved 2012 թ․ ապրիլի 12.
13. ↑  Sabato, Larry J. (1998 թ․ մարտի 27). "Special Report: Clinton Accused / Jimmy Carter's 'Killer Rabbit' – 1979". Feeding Frenzy: Media Frenzies In Our Time. *The Washington Post*. Արխիվացված from the original on 2011 թ․ հունվարի 27. Retrieved 2015 թ․ օգոստոսի 6.
14. ↑  "204: America". *explain xkcd*. 2022 թ․ մայիսի 23 [Comic published by Randall Munroe on January 1, 2007]. Արխիվացված from the original on 2023 թ․ նոյեմբերի 25. Retrieved 2023 թ․ դեկտեմբերի 2.
15. ↑  Sedelmaier, J.J. (2013 թ․ հունիսի 21). "SNL - "Rabbit" (vignette)". Retrieved 2023 թ․ դեկտեմբերի 1 – via Vimeo.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Wikimapia |

 |